Billefaunaen i Sønderjylland. 
Af 
L. Andersen, Haderslev. 
Da Tiden nu nærmer sig, da Sønderjylland atter vil 
blive forenet med Moderlandet, da det Aag, der nu i 
55 Aar har hvilet over os, vil blive borttaget, saa antager 
jeg, at det vil interessere alle Samlere i det gamle Fædre- 
land at høre lidt om Faunaen her nede. 
Jeg begyndte at samle i Aaret 1878 og er vedbleven 
dermed i 36 Aar. De sidste 5 Aar har jeg paa Grund 
af Krigen intet samlet; min Søn, Advokat Andersen, var 
nemlig indkaldt fra den 17. August 1914 til 20. November 
1918 og jeg maatte i den Tid arbejde paa hans Kontor; 
ved at gaa omkring i Skovene eller paa Hederne udsatte 
man sig desuden for at blive anset for Spion og ført bort 
i Fængsel. 
Mit Samleomraade strækker sig navnlig fra Kongeaaen 
ned til Dannevirke, hele det gamle danske Land, som blev 
os frarøvet 1864. Hvad der ligger Syd herfor hører ikke 
med til det egentlige Sønderjylland. Vel har jeg et Par 
Gange haft Lejlighed til at samle ved Hyttenbjergene og 
Ovslag og der fundet adskillige sjældne Dyr, men disse 
regner jeg ikke med til den danske Fauna. 
Af tidligere Samlere her i Sønderjylland maa nævnes 
Boie, Schiødte, Toldembedsmand Hansen og Professor 
Wiistnei, men alle disse ere jo forlængst døde. 
F. Boie, hvis Samletid især falder 1820—50, samlede 
